Diari Oficial de la Generalitat Valenciana


Sumari del DOGV 365, del 18-04-1986 (1986/806046)

DECRET 34/1986, de 10 de març, del Consell de la Generalitat Valenciana, pel qual es creen els premis "9 d'Octubre" de Literatura i Arts Plàstiques.
----------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/03/10/34/dof/vci/html**

### Dades del document

Número de DOGV
:   365

Data del DOGV
:   18-04-1986

Secció del DOGV
:   DISPOSICIONS GENERALS

Número del document
:   1986/806046


Data del document
:   10-03-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 34/1986, de 10 de març, del Consell de la Generalitat Valenciana, pel qual es creen els Premis "9 d'octubre" de Literatura i Arts Plàstiques.  
L?Estatut d'Autonomia de la Comunitat Valenciana estableix en l'article trenta-u, que la Generalitat Valenciana té competència exclusiva en matèria de cultura, i conseqüentment per Reial Decret 3066/l983, de 13 d?octubre, es traspassà a la Generalitat Valenciana, entre altres funcions i serveis, el foment de la cultura, el qual reconeix la Constitució en l?article cent quaranta-vuit, apartat u, número disset, com a competència assumible per les Comunitats Autònomes.   
Es indubtable que una de les maneres de fomentar la cultura tant en l?expressió literària com en les arts plàstiques, és la de reconèixer i premiar la tasca dels qui, sense perjudici de l'origen ni del llenguatge artístic que empren, han reflectit en la seua obra el sentiment de llibertat, indagació artística i crítica intel·lectual, valors propis de la cultura europea i que ho han estat sempre per al poble valencià.   
En atenció d'aquests motius, a proposta del Conseller de Cultura, Educació i Ciència i amb la deliberació prèvia del Consell en la sessió de 10 de març de 1986,   
DECRETE:   
Article primer  
Amb la finalitat de recompensar la tasca creadora i reconèixer l'obra que hagen realitzat en el desplegament del foment de la cultura, s'han creat els premis següents:   
A) Premi «9 d'Octubre» de Literatura.   
B) Premi «9 d'Octubre» d'Arts Plàstiques.   
Arricle segon  
S'aproven les bases que han de regir la concessió dels Premis i que figuren com a annexos I i II d'aquest Decret.   
DISPOSICIONS FINALS  
Primera  
S'autoritza el Conseller de Cultura, Educació i Ciència per a dictar totes les disposicions reglamentàries i altres instruccions que calguen per tal d'aplicar i desplegar aquest Decret.   
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, a 10 de mar; de 1986.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència  
CEBRIA CISCAR I CASABAN  
ANNEX I  
BASES PER A LA CONCESSIO DEL PREMI «9 D'OCTUBRE»  
DE LITERATURA  
Primera  
Podran ser proposats al Premi tots aquells autors, sense perjudici de la seua nacionalitat o gènere literari que cultiven, en l?obra dels quals, escrita en qualsevol de les llengües que es parlen a Europa, siga palés el sentiment de llibertat, indagació artística i crítica intel·lectual pròpies de la tradició cultural europea.   
Segona  
Les Universitats, Acadèmies Oficials de la llengua, Institucions culturals públiques o privades i, en general, qualsevol Entitat cultural, educativa o científica, de prestigi reconegut, de qualsevol Estat europea o iberoamericà, podran proposar candidats al Premi «9 d'Octubre» de Literatura.   
Els candidats hauran d'estar vius en ser proposats al Premi.   
Les propostes seran per escrit, amb el «currículum» de l'autor o els autors nominats, entre l'1 de gener i el 30 d'abril de l'any en què s'ha de concedir el Premi, i trameses, amb una certificació de l'acord pres per la Institució o Entitat proponent, a la Conselleria de Cultura, Educació i Ciència de la Generalitat Valenciana.   
Tercera  
La convocatòria del Premi «9 d'Octubre» de Literatura serà biennal, començarà en 1988 i la dotació del Premi serà de vuit milions (8.000.000) de pessetes.   
Quarta  
El Jurat que designarà, entre els candidats proposats, el guanyador, estarà format per:   
- El Conseller de Cultura, Educació i Ciència com a President d'Honor.   
- Cinc Vocals que designaran entre ells el President del Jurat.   
- El Director General de Cultura. que actuarà com a Secretari, amb veu però sense vot.   
Els cinc Vocals membres del Jurat seran nomenats pel Consell de la Generalitat Valenciana, a proposta del Conseller de Cultura, Educació i Ciència, entre persones de prestigi reconegut en el camp de la literatura, residents al territori d'un Estat europea o iberoamericà, sense que puga haver-hi més de dos membres residents al mateix Estat.   
Cinquena  
El veredicte del Jurat es farà públic durant el mes de setembre.   
Sisena  
Lliurarà el Premi el President de la Generalitat Valenciana, el dia nou d'octubre.   
Setena  
El Premi podrà ser declarat desert, i s'acumularà l'import d'aquest al de la convocatòria següent, però serà indivisible i únic.   
Vuitena  
En cas que un autor premiat no acceptés el Premi, l'import d'aquest s'acumularà al de la convocatòria següent.   
ANNEX II  
BASES PER A LA CONCESSIO DEL PREMI «9 D'OCTUBRE»  
D'ARTS PLASTIQUES.  
Primera  
Podrà ser proposat, per al Premi, qualsevol artista plàstic, sense perjudici de l'origen nacional o residència, sempre que en la seva obra es faça palés el sentiment de llibertat, indagació artística i critica intel·lectual propis de la tradició cultural europea.   
Segona  
Podran proposar candidats al Premi «9 d'Octubre» d'Arts Plàstiques els Museus d'Art Modern, Associacions Artístiques, Entitats governatives especialitzades en l'administració de les arts i, en general, qualsevol Entitat cultural, educativa o científica de prestigi reconegut, que tinga la seu dins del territori d'un Estat europea.   
Els candidats hauran d'estar vius en ser proposats per al Premi.   
Les propostes caldrà que siguen escrites, amb un «curriculum» de l'artista o artistes, entre l'1 de gener i el 30 d'abril de l'any en què s'atorgue el Premi corresponent, i trameses, amb la certificació de l'acord pres per la Institució o Entitat proponent, a la Conselleria de Cultura, Educació i Ciència de la Generalitat Valenciana.   
Tercera  
El Premi «9 d'Octubre» d'Arts Plàstiques estarà dotat amb un import de vuit milions (8.000.000) de pessetes, i la convocatòria serà biennal, i començarà en 1987.   
Quarta  
El Jurat, que es constituirà sota la Presidència d'Honor del Conseller de Cultura, Educació i Ciència, estarà compost per cinc Vocals nomenats pel Consell de la Generalitat Valenciana a proposta del Conseller de Cultura, Educació i Ciència entre persones de prestigi reconegut en el camp de les arts plàstiques, residents al territori d'un Estat europea, sense que puga haver-hi més de dos membres residents al mateix Estat.   
Els membres del Jurat designaran entre ells el President i decidiran el procediment de deliberació i de presa de decisió.   
Actuarà com a Secretari, amb veu però sense vot, el Director General de Patrimoni Artístic   
Cinquena  
El veredicte del Jurat serà donat a conèixer durant el mes de setembre i serà inapel·lable.   
Sisena  
El Premi serà lliurat pel President de la Generalitat Valenciana el dia 9 d'octubre.   
Setena  
El Premi podrà ser declarat desert i s'acumularà l'import al de la convocatòria següent, però serà únic i indivisible.   
Vuitena  
En el cas que l'artista designat renuciara al Premi, l'import d'aquest s'acumularà a la convocatòria següent.


Còpia Permalink ELI